CELEX: 62016TN0688
Language: da
Date: 2016-09-28 00:00:00
Title: Sag T-688/16: Sag anlagt den 28. september 2016 — Janssen-Cases mod Kommissionen

7.11.2016   
            
            
               DA
            
            
               Den Europæiske Unions Tidende
            
            
               C 410/32
            
         Sag anlagt den 28. september 2016 — Janssen-Cases mod Kommissionen
   (Sag T-688/16)
   (2016/C 410/45)
   Processprog: fransk
   
      Parter
   
   
      Sagsøger: Mercedes Janssen-Cases (Bruxelles, Belgien) (ved advokaterne J.-N. Louis og N. De Montigny)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens afgørelser af 15. juni 2016 om at besætte stillingen som Ombudsmand ved Kommissionen ved udnævnelse af en anden ansøger og om ikke at imødekomme sagsøgerens ansøgning til denne stilling.
            
         
               —
            
            
               Kommissionen tilpligtes at betale sagsøgeren et beløb på hundrede tusinde euros i erstatning for det lidte økonomiske og ikke-økonomiske tab.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført fire anbringender.
   
               1.
            
            
               Det første anbringende er, at der er sket tilsidesættelse af artikel 6, stk. 3, i Kommissionens afgørelse C(2002)601 on the reinforced Mediation Service, for så vidt som de anfægtede afgørelser blev vedtaget af Kommissionen, selv om de henhører under Kommissionens formand’s enekompetence, efter forslag fra generaldirektøren for direktoratet for Menneskelige Ressourcer og Sikkerhed, efter høring af personaleudvalget.
            
         
               2.
            
            
               Det andet anbringende er, at der er sket tilsidesættelse af artikel 27 i chartret om grundlæggende rettigheder, som fastsætter en ret til information og høring af arbejdstagerne, i det foreliggende tilfælde retten til effektiv høring af Kommissionens personaleudvalg.
            
         
               3.
            
            
               Det tredje anbringende er, at Kommissionen har begået magtfordrejning i forbindelse med de procedurer, der blev iværksat med henblik på besættelse af stillingen som Ombudsmand ved Kommissionen.
            
         
               4.
            
            
               Det fjerde anbringende er, at der er sket tilsidesættelse af begrundelsespligten, at der foreligger et åbenbart urigtigt skøn og at principperne om beskyttelse af den berettigede forventning, om proportionalitet og om god forvaltning er tilsidesat.